Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Több panaszosunk a díjcsomagokkal kapcsolatos aggályaival fordult a biztosokhoz. A tájékoztatásuk során rendszerint felhívtuk a figyelmüket arra, hogy a 3/2002. (I. 21.) MeHVM rendelet alapján, a szolgáltató jogosult olyan díjakat is
Paragraph Index: 44

Több panaszosunk a díjcsomagokkal kapcsolatos aggályaival fordult a biztosokhoz. A tájékoztatásuk során rendszerint felhívtuk a figyelmüket arra, hogy a 3/2002. (I. 21.) MeHVM rendelet alapján, a szolgáltató jogosult olyan díjakat is képezni, amelyekkel kapcsolatban az egyes távbeszélõ-szolgáltatási díjelemekkel, illetõleg a szolgáltatás igénybevételének egyes feltételeivel összefüggõ díjmértékeket egymásra tekintettel határozza meg. Ennek során a szolgáltató több díjcsomagot is képezhet, az pedig üzletpolitikai döntésük, hogy az egyes díjcsomagok sajátosságait, a használatra vonatkozó feltételeket miként határozzák meg. Az elõfizetõ a saját telefonálási szokásaihoz igazodva maga választhatja meg, hogy melyik csomagot veszi igénybe. A szolgáltatók kötelezettsége csak az, hogy megfelelõen tájékoztassák az elõfizetõket a szolgáltatással kapcsolatos valamennyi lényeges kérdésrõl, így különösen a fizetendõ díjakról és az egyes díjcsomagok jellemzõirõl. Annak ellenére, hogy csupán egyetlen ilyen tárgyú panasz érkezett hozzánk 2005. évben, mégis szükséges jelezni, hogy a vonzó nyereményeket kínáló televíziós vetélkedõkön való részvétel költséges hívásokkal történik. Az újabb és újabb telefonálásra buzdító, a nyeremény nagyságát hangoztató felhívások alkalmasak lehetnek arra, hogy a nézõk figyelmen kívül hagyják a hívások díját, és csak utólag, a számla kézhezvételekor szembesülnek azzal. A beszámolási idõszakban átfogó vizsgálatot folytattunk a telefonos betárcsázó hozzáférésen keresztül történõ internet-használat során az ún. betárcsázó programok által indított költséges nemzetközi hívások miatt. Megállapítottuk, hogy a hírközlési hatóság számos intézkedést tett a felhasználók védelme érdekében, mégis hangsúlyoznunk kell, hogy a betárcsázó programok elleni védekezés területén – megelõzendõ az internet-használattal összefüggõ nagy összegû távbeszélõ számlákat – a fogyasztók lehetõ legszélesebb körû, mindenki számára érthetõ módon megfogalmazott tájékoztatása szükséges. A biztos álláspontja szerint, az új elõfizetõknek a szerzõdés megkötésekor, míg az internet-hozzáféréssel már rendelkezõk részére elektronikus levélben és a számlához mellékelt hírlevelekben kell megfelelõ tájékoztatást adni a jelenségrõl és a védekezés módjáról. 1.16.6. Távfûtés Változatlanul, a fõvárosból és a vidéki városokból egyaránt, számos panasz érkezik a távhõszolgáltatás területérõl. Elsõsorban a lakóházak fûtésére és meleg vízzel való ellátására szolgáló hõmennyiség elszámolásával és a szolgáltatás magas árával kapcsolatban. A tapasztalatok azt mutatták, hogy a fogyasztók elégedetlenek a költségek elszámolásával, és sérelmezik, hogy a korábban felszerelt melegvízmérõ órák adatait a szolgáltató a számla készítésekor nem veszi figyelembe. A szolgáltatás árán belül az alapdíj mértékét kifogásolták. Az országgyûlési biztos ezekben az ügyekben vizsgálatot nem folytatott, mert a 2003. évben tartott átfogó vizsgálat az említett problémákkal foglalkozott (OBH 6208/2001.).

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes